આ પ્રકારનો અંદાજ લગાવી શકે તેવા માણસો બ્રિનલિટ્ઝમાં તેની પાસે મોજુદ હતા, દા.ત. જ્યુડા ડ્રેસનર, જેનો સ્ટ્રેડોમ સ્ટ્રીટમાં પોતાનો કાપડનો વ્યવસાય હતો; ઇત્ઝાક સ્ટર્ન, જેણે બ્રિનલિટ્ઝની સામે જ આવેલી ટેક્સ્ટાઇલ કંપનીમાં કામ કર્યું હતું. આટલી કિંમતી ચાવી બેંકરને સોંપતી વેળાએ ઓસ્કરે પોતે અને એમિલિએ પણ કેદીઓનાં પટ્ટીવાળાં વસ્ત્રો પહેરી લીધા હતાં! ડેફની શરૂઆતના દિવસોથી પોતે જે પરિવર્તન લાવવા માટે કામ કરી રહ્યો હતો, તે કામ હવે સ્પષ્ટ રીતે પૂરું થઈ ચૂક્યું હતું. ફેક્ટરીના મેદાનમાં એ બધાની વિદાય લેવા માટે ઊભો રહ્યો, ત્યારે બધા એમ સમજતા હતા કે પોતે ઓળખાઈ ન જાય એ માટેનો આ વેશપલટો હતો! અમેરિકનોને મળ્યા પછી ઓસ્કર તરત જ વસ્ત્રો બદલી શકશે! પરંતુ કેદીઓનાં વસ્ત્રો બદલવાનું એ કાર્ય એમ એટલું સહેલું ન હતું! ઓસ્કર પોતે સાચા અર્થમાં હંમેશને માટે બ્રિનલિટ્ઝ અને એમિલિયાનો કેદી બનીને રહેવાનો હતો!